CELEX: 32022R0671
Language: hu
Date: 2022-02-04 00:00:00
Title: A Bizottság (EU) 2022/671 felhatalmazáson alapuló rendelete (2022. február 4.) az (EU) 2017/625 európai parlamenti és tanácsi rendeletnek az illetékes hatóságok által az állatokon, állati eredetű termékeken és szaporítóanyagokon végzett hatósági ellenőrzésekre, a szarvasmarha-, juh- és kecskefélékre vonatkozó azonosítási és nyilvántartásba vételi szabályoknak való meg nem felelés vagy a bizonyos szarvasmarhafélék Unión keresztül történő átszállítása során előforduló meg nem felelés esetén az illetékes hatóság által meghozandó nyomonkövetési intézkedésekre vonatkozó különös szabályok tekintetében történő kiegészítéséről, valamint a 494/98/EK bizottsági rendelet hatályon kívül helyezéséről (EGT-vonatkozású szöveg)

2022.4.25.   
               
               
                  HU
               
               
                  Az Európai Unió Hivatalos Lapja
               
               
                  L 122/17
               
            
         A BIZOTTSÁG (EU) 2022/671 FELHATALMAZÁSON ALAPULÓ RENDELETE
         (2022. február 4.)
         az (EU) 2017/625 európai parlamenti és tanácsi rendeletnek az illetékes hatóságok által az állatokon, állati eredetű termékeken és szaporítóanyagokon végzett hatósági ellenőrzésekre, a szarvasmarha-, juh- és kecskefélékre vonatkozó azonosítási és nyilvántartásba vételi szabályoknak való meg nem felelés vagy a bizonyos szarvasmarhafélék Unión keresztül történő átszállítása során előforduló meg nem felelés esetén az illetékes hatóság által meghozandó nyomonkövetési intézkedésekre vonatkozó különös szabályok tekintetében történő kiegészítéséről, valamint a 494/98/EK bizottsági rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 20. cikke (2) bekezdésének a) és c) pontjára,
         mivel:
         
                     (1)
                  
                  
                     Az (EU) 2017/625 rendelet általános szabályokat állapít meg az illetékes hatóságok által a szabályoknak való megfelelés vizsgálata céljából számos területen, többek között az állategészségügyi követelményekkel kapcsolatban végzett hatósági ellenőrzésekre vonatkozóan. Az említett rendelet meghatározza továbbá a hatósági ellenőrzéseknél, többek között a felelős személyek ellenőrzése alatt álló telephelyek, állatok és áruk vizsgálatánál alkalmazandó ellenőrzési módszereket és technikákat. Emellett az (EU) 2017/625 rendelet meghatározza azokat a lehetséges intézkedéseket, amelyeket az illetékes hatóságoknak többek között az említett rendelet 1. cikke (2) bekezdésének d) pontjában említett állategészségügyi követelményeknek való meg nem felelés esetén meg kell hozniuk.
                  
               
                     (2)
                  
                  
                     Az (EU) 2016/429 európai parlamenti és tanácsi rendelet (2)2021. április 21-ével hatályon kívül helyezett 39, az állategészségügy területét szabályozó jogi aktust, és azok helyébe lépett. Az (EU) 2016/429 rendelettel vagy annak alapján hatályon kívül helyezett jogi aktusokban foglalt követelmények némelyike ugyanakkor – az (EU) 2017/625 rendelet szerint megállapított meg nem felelések esetén a rendelet 138. cikkében meghatározottak szerint végrehajtandó – hatósági ellenőrzéseknek és nyomonkövetési intézkedéseknek bizonyos, az állategészségügyre vonatkozó sajátosságaira vonatkozik. A megállapított meg nem felelés esetén az illetékes hatóság által elvégzendő hatósági ellenőrzésekre és nyomonkövetési intézkedésekre vonatkozó különös szabályokat ezért ebben a rendeletben kell lefektetni.
                  
               
                     (3)
                  
                  
                     Az állategészségügyet értintő megállapított meg nem felelések esetén végzett hatósági ellenőrzések és nyomonkövetési intézkedések sajátosságai kölcsönösen összefüggenek egymással. Egy adott helyzet egymást követő szakaszaira vonatkoznak, és igen gyakran a felelős személyek és létesítmények azonos csoportjára vonatkoznak. Amennyiben különös nyomonkövetési intézkedésekre van szükség, azokat az állategészségüggyel kapcsolatos hatósági ellenőrzések sajátosságait érintő követelményekkel együtt kell meghatározni. Az így előirányzott átfogó intézkedéscsomag az e területre vonatkozó jogi keret könnyebben végrehajtásához vezet, és hozzájárul annak átfogó egyszerűsítéséhez.
                  
               
                     (4)
                  
                  
                     Az (EU) 2019/2035 (3), az (EU) 2020/686 (4), az (EU) 2020/688 (5), illetve az (EU) 2020/990 (6) felhatalmazáson alapuló bizottsági rendelet szerint engedélyezett létesítményekben végzett hatósági ellenőrzések és nyomonkövetési intézkedések elvégzéséhez meghatározott állatorvosi képesítésekre és kompetenciákra van szükség. Az ilyen engedélyezett létesítményekben végzett hatósági ellenőrzések során az ott tartott állatokkal kapcsolatban sokrétű egyedi adatot és információt kell értékelni és ellenőrizni. Ezen adatok és információk egy része az állatok megfigyelésén alapul, míg másokat a felelős személyek, állategészségügyi szakemberek, állatorvosok vagy víziállat-egészségügyi szakemberek gyűjtenek és rögzítenek. Az adatok és az információk többek között az állatok fiziológiai vagy patológiai állapotára, valamint járványügyi tényezőkre vonatkozhatnak, érinthetik a fizikai, klinikai vagy post mortem vizsgálatok és laboratóriumi vizsgálatok eredményeit, a létesítményekben alkalmazott biológiai védelmi intézkedésekkel kapcsolatban gyűjtött adatokat és információkat, vagy a berendezések és létesítmények megfelelő használatát és karbantartását.
                  
               
                     (5)
                  
                  
                     Emellett a szaporítóanyaggal foglalkozó létesítmények az ágazat összetettsége és technikai jellege miatt speciális ismereteket igényelnek a hatósági ellenőrzésekért felelős illetékes hatóság részéről a feladatok hatékony és eredményes végrehajtásának biztosítása terén.
                  
               
                     (6)
                  
                  
                     Ezért helyénvaló előírni, hogy a hatósági állatorvosok az állatokat tartó vagy szaporítóanyagokat kezelő engedélyezett létesítményekben a hatósági ellenőrzéseket az (EU) 2016/429 rendeletben megállapítottak szerint végezzék. E rendeletben meg kell határozni az ilyen létesítményekben végzett hatósági ellenőrzések végrehajtására vonatkozó szabályokat.
                  
               
                     (7)
                  
                  
                     Egyes tagállamokban ugyanakkor – történelmi okokból vagy mivel nem rendelkeznek kellő számú, víziállat-betegségekkel foglalkozó állatorvossal – van egy külön szakmai csoport, mely úgynevezett „víziállat-egészségügyi szakemberekből” áll. Ezek a szakemberek általában nem állatorvosok, de víziállatok állatorvosi ellátásával foglalkoznak. E rendeletnek ezért tiszteletben kell tartania az említett szakmát elismerő tagállamok erre vonatkozó döntését. Ilyen esetekben lehetővé kell tenni, hogy a hatósági állatorvosokhoz rendelt tevékenységeket hivatalosan kirendelt víziállat-egészségügyi szakemberek végezzék el az engedélyezett akvakultúrás létesítményekben tett hatósági ellenőrzések során. Az (EU) 2016/429 rendelet 12. cikkének (2) bekezdésével összhangban a víziállat-egészségügyi szakemberek a víziállatok tekintetében gyakorolhatják az állatorvosokhoz rendelt tevékenységeket, amennyiben az érintett tagállam a saját nemzeti joga szerint erre felhatalmazza őket. Ezt az elvet ebben a rendeletben is alkalmazni kell.
                  
               
                     (8)
                  
                  
                     Az (EU) 2016/429 rendelet alapján engedélyezett létesítmények közül a körülhatárolt létesítmények különösen fontosak, mivel gyakori, hogy számos állatfajt tartanak állandó jelleggel, és az állatok cseréjére is sor kerül más körülhatárolt létesítményekkel. A körülhatárolt létesítmények engedélyezésére és biztonságos működésére vonatkozó követelmények a karantén, az elkülönítés és más biológiai védelmi intézkedések, valamint a létesítmény állatorvosainak felelősségi körébe tartozó járványfelügyeleti és járványvédelmi intézkedések tekintetében fontos szerepet játszanak annak biztosításában, hogy az állatok cseréje ne jelentsen kockázatot a jegyzékbe foglalt vagy új állatbetegségek tagállamok közötti vagy azokon belüli terjedése szempontjából. Ezért helyénvaló meghatározni a körülhatárolt létesítményekben elvégzendő hatósági ellenőrzéseket.
                  
               
                     (9)
                  
                  
                     A szarvasmarha-, juh- és kecskefélék azonosítására és nyilvántartásba vételére vonatkozó szabályoknak való megfelelés vizsgálatát célzó hatósági ellenőrzések tekintetében olyan egyedi kritériumokat kell megállapítani, amelyek segítik az illetékes hatóságokat az ellenőrizendő állatok és létesítmények kiválasztására vonatkozó kockázatelemzésben. Amennyiben ezeket a hatósági ellenőrzéseket állatok reprezentatív mintáján végzik, és a hatósági ellenőrzések az azonosítási és nyilvántartásba vételi követelményeknek való meg nem felelést állapítják meg, az illetékes hatóságoknak nyomonkövetési intézkedésként az adott létesítményben található összes állatot meg kell vizsgálniuk.
                  
               
                     (10)
                  
                  
                     Az uniós szabályok – az (EU) 2019/2124 (7) és az (EU) 2020/692 (8) felhatalmazáson alapuló bizottsági rendeletben meghatározott egyedi eltérések és feltételek mellett – engedélyezik olyan, tenyésztésre és termelésre szánt szarvasmarhafélék Unión keresztül történő átszállítását, amelyek egyébként nem felelnek meg az Unióba történő beléptetéshez teljesítendő állategészségügyi követelményeknek. Az ilyen átszállítás nem veszélyeztetheti az Unió állategészségügyi és népegészségügyi állapotát. Meg nem felelés, szabálytalanság vagy az átszállítás során fellépő vészhelyzet esetén az illetékes hatóságnak ezért el kell rendelnie az ilyen állatok levágását vagy leölését, mivel ez a legmegfelelőbb állat- és népegészségügyi, valamint állatjóléti védelmi intézkedés. Ezekben az esetekben az illetékes hatóságnak el kell rendelnie a keletkező állati melléktermékek biztonságos ártalmatlanítását is, az 1069/2009/EK európai parlamenti és tanácsi rendelettel (9) összhangban.
                  
               
                     (11)
                  
                  
                     A 494/98/EK bizottsági rendelet (10) megállapítja a szarvasmarhafélék azonosítására és nyilvántartásba vételére vonatkozó feltételek vagy követelmények be nem tartásának megállapítása esetén alkalmazandó közigazgatási szankciókat. Az (EU) 2019/2035 felhatalmazáson alapuló rendelet nem helyezte egyértelműen hatályon kívül az említett rendeletet. Emellett a 494/98/EK rendeletben meghatározott közigazgatási szankciók az (EU) 2017/625 rendelet 138. cikkének (2) bekezdésében meghatározott intézkedések tükrében feleslegessé váltak. A jogbiztonság és a következetesség biztosítása érdekében e rendeletnek hatályon kívül kell helyeznie a 494/98/EK rendeletet.
                  
               
                     (12)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban az e rendeletben megállapított szabályok Észak-Írország tekintetében az Egyesült Királyságra is alkalmazandók,
                  
               ELFOGADTA EZT A RENDELETET:
         
            1. cikk
            Tárgy és hatály
            
               (1)   Ez a rendelet kiegészíti az (EU) 2017/625 rendeletet az állatokkal, állati eredetű termékekkel és szaporítóanyagokkal kapcsolatban a tagállami illetékes hatóságok (11) által – az említett rendelet 1. cikke (2) bekezdésének d) pontjában említett állategészségügyi követelményeknek való megfelelés ellenőrzése céljából – végzendő hatósági ellenőrzésekre vonatkozó különös szabályok tekintetében, valamint szükség esetén az illetékes hatóságok által a következő létesítményekben végzett hatósági ellenőrzéseket követően hozott bizonyos intézkedések vonatkozásában:
               
                           a)
                        
                        
                           bizonyos állattartó létesítmények;
                        
                     
                           b)
                        
                        
                           bizonyos, szaporítóanyagokat gyűjtő, előállító, feldolgozó vagy tároló létesítmények.
                        
                     
            
               (2)   Ez a rendelet kiegészíti az (EU) 2017/625 rendeletet a bizonyos átszállított szarvasmarhafélékre vonatkozó hatósági ellenőrzéseket követően a tagállami illetékes hatóságok által végrehajtott egyedi intézkedések tekintetében.
            
         
         
            2. cikk
            Fogalommeghatározások
            E rendelet alkalmazásában az (EU) 2016/429 rendeletben, az (EU) 2019/2035 felhatalmazáson alapuló rendeletben, az (EU) 2020/686 felhatalmazáson alapuló rendeletben, az (EU) 2020/688 felhatalmazáson alapuló rendeletben, az (EU) 2020/692 felhatalmazáson alapuló rendeletben és az (EU) 2020/990 felhatalmazáson alapuló rendeletben megállapított alábbi fogalommeghatározások érvényesek:
            
                        a)
                     
                     
                        „létesítmény” az (EU) 2016/429 rendelet 4. cikkének 27. pontjában meghatározottak szerint;
                     
                  
                        b)
                     
                     
                        „keltető” az (EU) 2016/429 rendelet 4. cikkének 47. pontjában meghatározottak szerint;
                     
                  
                        c)
                     
                     
                        „összegyűjtés” az (EU) 2016/429 rendelet 4. cikkének 49. pontjában meghatározottak szerint;
                     
                  
                        d)
                     
                     
                        „kutyák, macskák és vadászgörények számára kialakított gyűjtőállomás” az (EU) 2019/2035 felhatalmazáson alapuló rendelet 2. cikkének 7. pontjában meghatározottak szerint;
                     
                  
                        e)
                     
                     
                        „állatmenhely” az (EU) 2019/2035 felhatalmazáson alapuló rendelet 2. cikkének 8. pontjában meghatározottak szerint;
                     
                  
                        f)
                     
                     
                        „ellenőrző állomás” az (EU) 2019/2035 felhatalmazáson alapuló rendelet 2. cikkének 9. pontjában meghatározottak szerint;
                     
                  
                        g)
                     
                     
                        „zárt termelő létesítmény” az (EU) 2019/2035 felhatalmazáson alapuló rendelet 2. cikkének 10. pontjában meghatározottak szerint;
                     
                  
                        h)
                     
                     
                        „engedélyezett karanténlétesítmény” az (EU) 2020/688 felhatalmazáson alapuló rendelet 3. cikkének 9. pontjában meghatározottak szerint;
                     
                  
                        i)
                     
                     
                        „körülhatárolt létesítmény” az (EU) 2016/429 rendelet 4. cikkének 48. pontjában meghatározottak szerint;
                     
                  
                        j)
                     
                     
                        „szaporítóanyaggal foglalkozó engedélyezett létesítmény” az (EU) 2020/686 rendelet 2. cikkének 2. pontjában meghatározottak szerint;
                     
                  
                        k)
                     
                     
                        „engedélyezett akvakultúrás létesítmény” az (EU) 2020/990 felhatalmazáson alapuló rendelet 2. cikkének 10. pontjában meghatározottak szerint;
                     
                  
                        l)
                     
                     
                        „akvakultúrás létesítmények engedélyezett csoportja” az (EU) 2020/990 felhatalmazáson alapuló rendelet 2. cikkének 11. pontjában meghatározottak szerint;
                     
                  
                        m)
                     
                     
                        „a létesítmény állatorvosa” az (EU) 2019/2035 felhatalmazáson alapuló rendelet 2. cikkének 14. pontjában meghatározottak szerint;
                     
                  
                        n)
                     
                     
                        „szarvasmarhaféle” az (EU) 2020/692 felhatalmazáson alapuló rendelet 2. cikkének 5. pontjában meghatározottak szerint.
                     
                  
         
            3. cikk
            Bizonyos engedélyezett létesítményekben végzett hatósági ellenőrzések
            
               (1)   A hatósági állatorvosok, illetve engedélyezett akvakultúrás létesítmények és az akvakultúrás létesítmények engedélyezett csoportjai esetében a hatósági állatorvosok vagy a víziállat-egészségügyi hatósági szakemberek hatósági ellenőrzéseket végeznek az (EU) 2017/625 rendelet 1. cikke (2) bekezdésének d) pontjában említett és az (EU) 2016/429 rendeletben és annak alapján meghatározott állategészségügyi követelményeknek való megfelelés ellenőrzése céljából az illetékes hatóság által kiadott engedéllyel rendelkező, következő típusú létesítményekben:
               
                           a)
                        
                        
                           keltetők és baromfitartó létesítmények;
                        
                     
                           b)
                        
                        
                           patások és baromfik összegyűjtését végző létesítmények;
                        
                     
                           c)
                        
                        
                           kutyák, macskák és vadászgörények számára kialakított gyűjtőállomások;
                        
                     
                           d)
                        
                        
                           kutyák, macskák és vadászgörények számára fenntartott állatmenhelyek;
                        
                     
                           e)
                        
                        
                           ellenőrző állomások;
                        
                     
                           f)
                        
                        
                           poszméhek tartására szolgáló zárt termelő létesítmények;
                        
                     
                           g)
                        
                        
                           engedélyezett karanténlétesítmények;
                        
                     
                           h)
                        
                        
                           körülhatárolt létesítmények;
                        
                     
                           i)
                        
                        
                           szaporítóanyaggal foglalkozó engedélyezett létesítmények;
                        
                     
                           j)
                        
                        
                           engedélyezett akvakultúrás létesítmények;
                        
                     
                           k)
                        
                        
                           akvakultúrás létesítmények engedélyezett csoportjai.
                        
                     Az első albekezdésben említett hatósági ellenőrzések során elsősorban megvizsgálják, hogy az engedélyezett létesítményekért felelős személyek továbbra is megfelelnek-e az e létesítményekre vonatkozó engedélyezési követelményeknek.
            
            
               (2)   Az e cikk (1) bekezdésében említett hatósági ellenőrzések magukban foglalják az (EU) 2017/625 rendelet 14. cikkének b) pontjában említett vizsgálatokat, amelyeket legalább az (EU) 2022/160 bizottsági végrehajtási rendeletben (12) meghatározott minimális gyakorisággal kell elvégezni.
            
            
               (3)   A (2) bekezdésben említett vizsgálatok kombinálhatók a következőkkel:
               
                           a)
                        
                        
                           az (EU) 2017/625 rendelet 9. cikkének (3) bekezdésében említett hatósági ellenőrzések;
                        
                     
                           b)
                        
                        
                           az (EU) 2017/625 rendelet 1. cikkének (2) bekezdésében említett, a követelményeknek való megfelelés vizsgálata céljából végzett más hatósági ellenőrzések; vagy
                        
                     
                           c)
                        
                        
                           az uniós szabályokban előírt egyéb hatósági ellenőrzések, vizsgálatok vagy helyszíni látogatások.
                        
                     
         
         
            4. cikk
            A szárazföldi állatokat tartó körülhatárolt létesítményekben végzett hatósági ellenőrzésekre vonatkozó különös szabályok
            A szárazföldi állatokat tartó körülhatárolt létesítményekben végzett hatósági ellenőrzések során a hatósági állatorvos elvégzi különösen az alábbiakat:
            
                        a)
                     
                     
                        a mozgatási nyilvántartások vizsgálata révén ellenőrzi, hogy az adott körülhatárolt létesítménybe beléptetett állatok kizárólag egy másik körülhatárolt létesítményből származnak, vagy az (EU) 2019/2035 felhatalmazáson alapuló rendelet I. melléklete 9. részének 1. pontjával összhangban karantén alá vannak helyezve;
                     
                  
                        b)
                     
                     
                        ellenőrzi, hogy a körülhatárolt létesítmény állatorvosa által végzett klinikai, laboratóriumi és post mortem vizsgálatok eredményei alapján kizártnak tekinthető-e a jegyzékbe foglalt vagy új betegségek gyanúja;
                     
                  
                        c)
                     
                     
                        ellenőrzi, hogy amennyiben felmerül a jegyzékbe foglalt vagy új betegségek jelenlétének gyanúja, a körülhatárolt létesítményért felelős személy értesíti-e az illetékes hatóságot az erre vonatkozó gyanúról, és csökkenti-e az ilyen betegségek körülhatárolt létesítményen belüli és kívüli terjedésének lehetséges kockázatait; és
                     
                  
                        d)
                     
                     
                        auditálja a körülhatárolt létesítmény állatorvosának tevékenységét, valamint az (EU) 2019/2035 felhatalmazáson alapuló rendelet I. melléklete 9. részének 2. a) pontjában említett járványfelügyeleti terv végrehajtását és eredményeit, és ellenőrzi különösen azt, hogy a járványfelügyeleti tervet az említett követelményeknek megfelelően legalább évente felülvizsgálták és aktualizálták-e.
                     
                  
         
            5. cikk
            A szarvasmarha-, juh- és kecskefélék azonosítására és nyilvántartásba vételére vonatkozó követelményeknek való megfelelést ellenőrző hatósági ellenőrzésekre és az azoknak való meg nem felelés esetén alkalmazandó nyomonkövetési intézkedésekre vonatkozó különös szabályok
            
               (1)   A szarvasmarha-, juh- és kecskefélék azonosítására és nyilvántartásba vételére vonatkozó követelményeknek való megfelelés vizsgálatát célzó hatósági ellenőrzéseknek magukban kell foglalniuk az (EU) 2017/625 rendelet 14. cikkének b) pontjában említett, az ilyen állatokat tartó létesítményekben tartott szarvasmarha-, juh- vagy kecskefélékre vonatkozó vizsgálatokat, amelyeket legalább az (EU) 2022/160 végrehajtási rendelet 6. cikkében meghatározott minimális gyakorisággal kell elvégezni.
            
            
               (2)   A (1) bekezdésben említett vizsgálatok kombinálhatók a következőkkel:
               
                           a)
                        
                        
                           az (EU) 2017/625 rendelet 9. cikkének (3) bekezdésében említett hatósági ellenőrzések;
                        
                     
                           b)
                        
                        
                           az (EU) 2017/625 rendelet 1. cikkének (2) bekezdésében említett, a követelményeknek való megfelelés vizsgálata céljából végzett más hatósági ellenőrzések; vagy
                        
                     
                           c)
                        
                        
                           az uniós szabályokban előírt egyéb hatósági ellenőrzések, vizsgálatok vagy helyszíni látogatások.
                        
                     
            
               (3)   Az ellenőrizendő létesítmények kiválasztásakor végzett kockázatelemzés során az illetékes hatóság az (EU) 2017/625 rendelet 9. cikkének (1) bekezdésében meghatározottakon túlmenően a következő kritériumokat is figyelembe veszi:
               
                           a)
                        
                        
                           a létesítményben tartott állatok száma;
                        
                     
                           b)
                        
                        
                           a létesítményben jelen lévő és azonosított állatfajok;
                        
                     
                           c)
                        
                        
                           a létesítményben tartott állatok számát vagy fajait érintő jelentős változások az elmúlt 5 év viszonyában; valamint
                        
                     
                           d)
                        
                        
                           az adott tagállam által meghatározott bármely más releváns kritérium.
                        
                     
            
               (4)   Az (1) bekezdésben említett vizsgálat esetén az illetékes hatóság az adott létesítményben található összes szarvasmarha-, juh- és kecskefélét megvizsgálja.
            
            
               (5)   A (4) bekezdéstől eltérve, amennyiben a létesítményben megvizsgálandó állatok száma meghaladja a 20-at, az illetékes hatóság dönthet úgy, hogy a vizsgálatot az adott állatok reprezentatív mintáján végzi el, amennyiben a vizsgált állatok száma elegendő ahhoz, hogy a meg nem felelés 5 %-át 95 %-os megbízhatósággal kimutassák.
            
            
               (6)   Amennyiben az (1) bekezdésben említett vizsgálatot – az (5) bekezdéssel összhangban – a létesítményben tartott állatok reprezentatív mintáján végzik el, és ez a vizsgálat megerősíti az azonosításra és nyilvántartásba vételre vonatkozó követelményeknek való meg nem felelést, az illetékes hatóság a létesítményben található összes többi szarvasmarha-, juh- és kecskefélét megvizsgálja.
            
            
               (7)   A (6) bekezdéstől eltérve az illetékes hatóság dönthet úgy, hogy az állatok reprezentatív mintáját vizsgálja meg az adott létesítményben, biztosítva, hogy a vizsgált állatok száma elegendő legyen ahhoz, hogy az 5 % feletti meg nem felelést plusz/mínusz 2 %-os pontossággal 95 %-os megbízhatósággal meg lehessen becsülni.
            
         
         
            6. cikk
            A bizonyos szarvasmarhafélék Unió területén történő átszállítása során tapasztalt meg nem felelés esetén meghozandó nyomonkövetési intézkedés
            Amennyiben az Unióba való beléptetésre vonatkozó különleges állategészségügyi feltételeknek megfelelő szarvasmarhafélék szállítmányait az (EU) 2020/692 felhatalmazáson alapuló rendelet 176. cikke (1) bekezdésének az (EU) 2019/2124 felhatalmazáson alapuló rendelet 34. cikke (1) bekezdésének a) pontjával összefüggésben értelmezett b) pontjával összhangban az Unión keresztül szállítják, és az Unió területére való beléptetés és a szállítmány Unió területéről való kiléptetésének helye szerinti határállomás közötti szállítás során bármiféle meg nem felelés áll fenn, az illetékes hatóság elrendeli az állatok levágását vagy leölését, valamint azoknak az 1069/2009/EK rendelet 9. cikke f) pontjának i. alpontjában említett, 2. kategóriába tartozó anyagként történő ártalmatlanítását.
         
         
            7. cikk
            Hatályon kívül helyezés
            A 494/98/EK rendelet hatályát veszti.
         
         
            8. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („állategészségügyi rendelet”) (HL L 84., 2016.3.31., 1. o.).
         
            (3)  A Bizottság (EU) 2019/2035 felhatalmazáson alapuló rendelete (2019. június 28.) az (EU) 2016/429 európai parlamenti és tanácsi rendeletnek a szárazföldi állatokat tartó létesítményekre és a keltetőkre, valamint a bizonyos tartott szárazföldi állatok és keltetőtojások nyomonkövethetőségére vonatkozó szabályok tekintetében történő kiegészítéséről (HL L 314., 2019.12.5., 115. o.).
         
            (4)  A Bizottság (EU) 2020/686 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a szaporítóanyaggal foglalkozó létesítmények engedélyezése, valamint a bizonyos tartott szárazföldi állatok szaporítóanyagainak Unión belüli mozgatására vonatkozó nyomonkövethetőségi és állategészségügyi követelmények tekintetében történő kiegészítéséről (HL L 174., 2020.6.3., 1. o.).
         
            (5)  A Bizottság (EU) 2020/688 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a szárazföldi állatok és keltetőtojások Unión belül történő mozgására vonatkozó állategészségügyi követelmények tekintetében történő kiegészítéséről (HL L 174., 2020.6.3., 140. o.).
         
            (6)  A Bizottság (EU) 2020/990 felhatalmazáson alapuló rendelete (2020. április 28.) az (EU) 2016/429 európai parlamenti és tanácsi rendeletnek a víziállatok és a víziállatoktól származó állati eredetű termékek Unión belüli mozgatására vonatkozó állategészségügyi és bizonyítványkiállítási követelmények tekintetében történő kiegészítéséről (HL L 221., 2020.7.10., 42. o.).
         
            (7)  A Bizottság (EU) 2019/2124 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó hatósági ellenőrzések tekintetében történő kiegészítéséről, valamint a 798/2008/EK, az 1251/2008/EK, a 119/2009/EK, a 206/2010/EU, a 605/2010/EU, a 142/2011/EU, a 28/2012/EU bizottsági rendelet, az (EU) 2016/759 bizottsági végrehajtási rendelet és a 2007/777/EK bizottsági határozat módosításáról (HL L 321., 2019.12.12., 73. o.).
         
            (8)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
         
            (9)  Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (HL L 300., 2009.11.14., 1. o.).
         
            (10)  A Bizottság 494/98/EK rendelete (1998. február 27.) a 820/97/EK tanácsi rendeletnek a szarvasmarhafélék azonosítási és nyilvántartási rendszerének keretében minimálisan alkalmazandó közigazgatási szankciók tekintetében történő végrehajtására vonatkozó részletes szabályok megállapításáról (HL L 060., 1998.2.28., 78. o.).
         
            (11)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e rendelet alkalmazásában a tagállamokra való hivatkozások Észak-Írország tekintetében magukban foglalják az Egyesült Királyságot is.
         
            (12)  A Bizottság (EU) 2022/160 végrehajtási rendelete (2022. február 4.) az uniós állategészségügyi követelményeknek való megfelelés vizsgálatára szolgáló egyes hatósági ellenőrzések egységes minimális gyakoriságának az (EU) 2017/625 európai parlamenti és tanácsi rendelettel összhangban történő meghatározásáról, valamint az 1082/2003/EK és az 1505/2006/EK rendelet hatályon kívül helyezéséről (HL L 26., 2022.2.7., 11. o.).